இதில் இயங்குபவர்கள் பலர் முன்னாள் ஜே.வி.பி உறுப்பினர்கள் ஆவர். பிரேமதாச காலத்தில் படுபயங்கரமான ஒடுக்குமுறைகளைச் சந்தித்த இவர்களில் பலர் பிற்காலத்தில் INGO உதவியுடன் ஊடகவியலாளர்களாகவும், மனிதவுரிமை பாதுகாவலர்களாகவும் அறியப்பட்டவர்கள். இவர்கள் பலருக்கு தமிழ் இனவிடுதலை சம்பந்தமாக சரியான பார்வை இருந்து வருகிறது. அதேவேளை பலவருட ஒடுக்குமுறையும்; அதனில் இருந்து தப்பிக்க இவர்கள் சரணடைந்த சர்வதேச அரசசார்பற்ற நிறுவனங்களுடனான இவர்களது உறவானது, இன்று இவர்களை சுயநலம் சார்ந்து ஏகாதிபத்திய நலம் பேணும் வரட்டுவாதிகளாக உருவாக்கியுள்ளது.